《世味》
宋代·林希逸

世味更尝百念轻，眼前何辱又何荣。宁教鬼解揶揄汝，不许人能驾驭卿。

跃马卧龙皆梦事，焚香弄镜了馀生。春残雨水差沾足，却愿从今米价平。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。